Ο **Τζον Έβανς Άτα-Μιλς** (John Evans Atta Mills, 21 Ιουλίου 1944 - 24 Ιουλίου 2012) ήταν Γκανέζος πολιτικός, ο οποίος ανέλαβε Πρόεδρος της αφρικανικής χώρας τον Ιανουάριο του 2009. Από το 1997 ως το 2001 ήταν Αντιπρόεδρος της Γκάνας επί προεδρίας του Τζέρι Τζον Ρόλιγκς. Στις εκλογές του 2000 και του 2004 είχε διεκδικήσει ανεπιτυχώς το προεδρικό αξίωμα. Ανήκε στο Εθνικό Δημοκρατικό Κογκρέσο (NDC). Παντρεύτηκε την Ερνεστίνα Ναάντου Μιλς, παιδαγωγό, και απέκτησαν έναν γιο. Ο Μιλς πέθανε όντας εν ενεργεία Πρόεδρος, τον Ιούλιο του 2012.

Πρώτα χρόνια και εκπαίδευση
---------------------------

Γεννήθηκε στην Τάρκουα στη Δυτική Επαρχία της Γκάνας. Έκανε σπουδές στο Γυμνάσιο Ατσιμότα και στη συνέχεια τέλειωσε το πανεπιστήμιο της Γκάνας, από όπου έλαβε πτυχίο μπάτσελορ και επαγγελματικό πιστοποιητικό στις Νομικές σπουδές το 1967. 

Έκανε επίσης διδακτορικό στη Σχολή Ανατολικών και Αφρικανικών Μελετών στο Λονδίνο. Με υποτροφία Φουλμπράιτ επιλέχθηκε για τη Νομική Σχολή του πανεπιστημίου του Στάνφορντ στις ΗΠΑ. Νωρίτερα, έλαβε πτυχίο LLM από το Πανεπιστήμιο του Λονδίνου.Σε ηλικία 27 ετών απέκτησε διδακτορικό τίτλο (PhD) στον τομέα της φορολογίας και της οικονομικής ανάπτυξης. Στη συνέχεια δίδαξε στο πανεπιστήμιο της Γκάνας στο τμήμα Νομικής στο Λέγκον (Legon). Εκεί έφτασες στη θέση του επίκουρου καθηγητή και εργάστηκε επί 25 περίπου χρόνια. Την περίοδο αυτή ταξίδεψε σε όλο τον κόσμο και έλαβε μέρος σε διεθνή συμπόσια και συνέδρια με εκπαιδευτικό περιεχόμενο.

Πολιτική καριέρα
----------------

Στις 21 Δεκεμβρίου του 2006 ο Μιλς εξελέγη από το NDC ως υποψήφιος για τις προεδρικές εκλογές του 2008 με 81,4% (1.362 ψήφους). Οι γενικές εκλογές διεξήχθησαν με μεγάλη συμμετοχή στις 7 Δεκεμβρίου του 2008.
Σύμφωνα με τα αποτελέσματα του πρώτου γύρου, στις προεδρικές εκλογές, ο υποψήφιος του κυβερνώντος Νέου Πατριωτικού 
Κόμματος Νάνα Ακούφο-Άντο προηγήθηκε με 49,3% έναντι 47,7% του Άτα-Μιλς. Στις 10 Δεκεμβρίου του 2008 ανακοινώθηκε ότι οι δύο υποψήφιοι που προηγήθηκαν στον πρώτο γύρο, Άτα-Μιλς και Ακούφο-Άντο, θα αναμετρηθούν στον τελικό γύρο στις 28 Δεκεμβρίου. Αυτό κρίθηκε απαραίτητο, καθώς κανείς εκ των δύο υποψηφίων κατάφερε να φτάσει το όριο του 50% ώστε να εκλεγεί πρόεδρος. Σύμφωνα με ανεπίσημα αποτελέσματα από τον τελικό γύρο των προεδρικών εκλογών, που διεξήχθη στις 28 Δεκεμβρίου, ο Άτα Μιλς παρουσίασε μικρό προβάδισμα της τάξης του 50,6% έναντι 49,3% για τον αντίπαλό του.

Ο δεύτερος γύρος διεξήχθη ξανά στις 2 Ιανουαρίου του 2009 στην επαρχία Τέιν, εξαιτίας παρατυπιών. Η Εκλογική Επιτροπή ανακήρυξε νικητή τον Άτα-Μιλς μετά τη διεξαγωγή εκ νέου του δευτέρου γύρου. Στις 3 Ιανουαρίου ο Άτα Μιλς ανακηρύχθηκε νικητής με οριακή πλειοψηφία (55,23% των ψήφων έλαβε ο Μιλς, και 49,77% ο αντίπαλός του Νάνα Ακούφο-Άντο). Η ορκωμοσία του έγινε στην Πλατεία Ανεξαρτησίας της πρωτεύουσας στις 7 Ιανουαρίου.

Θάνατος
-------

Ο Πρόεδρος Τζον Άτα Μιλς πέθανε λίγους μήνες πριν διεκδικήσει την επανεκλογή του, στο στρατιωτικό νοσοκομείο της Άκρα, στις 24 Ιουλίου 2012. Έγινε ο πρώτος Αρχηγός Κράτους της αφρικανικής χώρας που απεβίωσε εν ενεργεία.

Βιβλία
------

* *Taxation of Periodical or Deferred Payments arising from the Sale of Fixed Capital* (1974)
* *Exemption of Dividends from Income Taxation: A Critical Appraisal* (1977)
* *Report of the Tax Review Commission, Ghana, μέρη 1, 2 & 3* (1977)
* *Ghana's Income Tax laws and the Investor*. (Inter-faculty lecture, University of Ghana, 1978)

Παραπομπές
----------

1. 1 2  «Encyclopædia Britannica» (Αγγλικά) biography/John-Evans-Atta-Mills. Ανακτήθηκε στις 9  Οκτωβρίου 2017.
2. 1 2  (Αγγλικά) *SNAC*. w6kh84zh. Ανακτήθηκε στις 9  Οκτωβρίου 2017.
3. 1 2  (Γερμανικά) *Εγκυκλοπαίδεια Μπρόκχαους*. atta-mills-john-evans. Ανακτήθηκε στις 9  Οκτωβρίου 2017.
4. 1 2  www.britannica.com/biography/John-Evans-Atta-Mills.
5. ↑  www.britannica.com/biography/John-Evans-Atta-Mills. Ανακτήθηκε στις 24  Ιουνίου 2023.
6. 1 2  www.bbc.com/news/world-africa-18972107. Ανακτήθηκε στις 24  Ιουνίου 2023.
7. ↑  www.ghanaweb.com/GhanaHomePage/NewsArchive/Veep-calls-for-nation-to-celebrate-life-of-President-Mills-247413. Ανακτήθηκε στις 26  Ιουνίου 2023.
8. 1 2 3 4 5  mobile.ghanaweb.com/person/John-Evans-Atta-Mills-137.
9. ↑  «Προφίλ του Άτα Μιλς». *Ghanareview.com*. Αρχειοθετήθηκε από το πρωτότυπο στις 28 Σεπτεμβρίου 2007.
10. ↑  «NDC CONGRESS RESULTS-Prof Wins». *Modernghana.com*. 22 Δεκεμβρίου 2006.
11. ↑  «Bienvenue sur». *APAnews.net*. [*νεκρός σύνδεσμος*]
12. ↑  «Ghana presidential contenders neck-and-neck in early count». Γαλλικό Πρακτορείο. 8 Δεκεμβρίου 2008. [*νεκρός σύνδεσμος*]
13. ↑  «Ghana election to go to a run-off». BBC News. 10 Δεκεμβρίου 2008.
14. ↑  «Ghana: Narrow lead for opposition candidate». Yahoo! News μέσω Associated Press. 29 Δεκεμβρίου 2008. Αρχειοθετήθηκε από το πρωτότυπο στις 1 Ιανουαρίου 2009. Ανακτήθηκε στις 30 Σεπτεμβρίου 2019. CS1 maint: Unfit url (link)
15. ↑  «Electoral Commission of Ghana».
16. ↑  «Ghana's new leader takes office». BBC News. 7 Ιανουαρίου 2009.
17. ↑  «Ghana's President John Atta Mills dies». BBC News. 24 Ιουλίου 2012. Ανακτήθηκε στις 24 Ιουλίου 2012.
18. ↑  *John Evans Atta Mills (1 Ιουλίου 2007). «Curriculum Vitae». Αρχειοθετήθηκε από το πρωτότυπο στις 1 Ιουλίου 2007. Ανακτήθηκε στις 3 Αυγούστου 2012. CS1 maint: Unfit url (link)*

Εξωτερικοί σύνδεσμοι
--------------------

* Επίσημος ιστότοπος